Jeg havde fornøjelsen af at bo i Roberts lejlighed. Mit værelse var rent og i fin størrelse til 1-2 personer (stor seng) Herudover er der en stue med sofa og tv, køkken og bad som jeg delte med Jeremy der boede ovenpå (2 etages lejlighed). Både Jeremy og Robert var venlige og imødekommende og nemme at tale med. De var der ikke så tit, så ofte føltes det som om jeg havde lejligheden for mig selv. Robert svarede hurtigt på SMS. En dag løb toilettet. Jeg sendte ham en SMS og da jeg kom hjem fra byen var det repareret. Robert og Jeremy tog imod mig kl. 11 om aftenen og var super large mht. check-in tidspunktet. Lejligheden ligger 100 m. fra 96th st Subway hvilket er superpraktisk når man skal rundt i byen. Værelset vender væk fra gaden, så der er ret roligt om natten. Roligt og venligt kvarter. Jeg vil helt sikkert bo her igen.